CELEX: 32013R1234
Language: fi
Date: 2013-12-02 00:00:00
Title: Komission täytäntöönpanoasetus (EU) N:o 1234/2013, annettu 2 päivänä joulukuuta 2013 , varainhoitovuodelle 2013 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi Euroopan unionin vähävaraisimmille henkilöille annetun täytäntöönpanoasetuksen (EU) N:o 1020/2012 muuttamisesta

3.12.2013   
            
            
               FI
            
            
               Euroopan unionin virallinen lehti
            
            
               L 322/19
            
         KOMISSION TÄYTÄNTÖÖNPANOASETUS (EU) N:o 1234/2013,
   annettu 2 päivänä joulukuuta 2013,
   varainhoitovuodelle 2013 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi Euroopan unionin vähävaraisimmille henkilöille annetun täytäntöönpanoasetuksen (EU) N:o 1020/2012 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan f ja g alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Asetuksen (EY) N:o 1234/2007 27 artiklassa, sellaisena kuin se on muutettuna Euroopan parlamentin ja neuvoston asetuksella (EU) N:o 121/2012 (2), vahvistetaan vuosiksi 2012 ja 2013 unionin vähävaraisimmille henkilöille suunnattu elintarvikkeiden jakeluohjelma, jota sovelletaan vuoden 2013 vuosittaisen suunnitelman loppuun.
            
         
               (2)
            
            
               Komission täytäntöönpanoasetuksella (EU) N:o 1020/2012 (3) mukautetaan vähävaraisimmille henkilöille suunnattua elintarvikkeiden jakeluohjelmaa ja jaetaan riittävät määrärahat varainhoitovuodelle 2013. Komission asetuksen (EU) N:o 807/2010 (4) 3 artiklan 1 kohdan mukaisesti vuosittaisen suunnitelman täytäntöönpanokausi alkaa 1 päivänä lokakuuta ja päättyy seuraavan vuoden 31 päivänä joulukuuta. Jotta varmistettaisiin sujuva siirtyminen vuonna 2014 käyttöön otettavaan vähävaraisimmille suunnatun eurooppalaisen avun rahastoon, erityisesti tuen toimittamisen osalta, sekä niiden pyyntöjen mukaisesti, jotka komissio on vastaanottanut Espanjalta, Puolalta ja Slovenialta, on aiheellista jatkaa vuoden 2013 vuosittaisen suunnitelman täytäntöönpanoa unionin vähävaraisimmille henkilöille suunnatun elintarvikkeiden jakelun osalta. Tasavertaisen kohtelun varmistamiseksi suunnitelman täytäntöönpanoa olisi jatkettava kaikissa jäsenvaltioissa.
            
         
               (3)
            
            
               Tarjouskilpailumenettelyjä vastaan aloitettujen oikeudellisten menettelyiden vuoksi julkisten hankintasopimusten allekirjoittaminen on viivästynyt Kreikassa, ja sen vuoksi Kreikka on pyytänyt, että täytäntöönpanoasetuksen (EU) N:o 1020/2012 4 artiklan ensimmäisessä alakohdassa mainittua maksuhakemusten jättämisen määräaikaa jatkettaisiin. Tästä pyynnöstä ja Kreikan vaikeasta taloudellisesta tilanteesta johtuen on aiheellista sallia kyseisen määräajan jatkaminen. Tasavertaisen kohtelun varmistamiseksi poikkeusta olisi sovellettava kaikkiin jäsenvaltioihin. Koska maksuhakemusten määräajaksi oli asetettu 30 päivä syyskuuta, tätä poikkeusta olisi sovellettava taannehtivasti.
            
         
               (4)
            
            
               Maksajavirastojen tuensaajille maksamat ennakot sekä ennakkomaksujen selvitykset tuensaajien tasolla olisi kirjanpitoa varten kirjattava komission tilinpäätökseen. Sen vuoksi on aiheellista, että jäsenvaltiot vahvistavat päivän, johon mennessä kyseisten tukien saajien olisi jätettävä kustannuslaskelma ja eräät muut ennakkomaksuihin liittyvät tiedot. Lisäksi on aiheellista vahvistaa, että jäsenvaltioiden on toimitettava tiedot komissiolle viimeistään 1 päivänä helmikuuta 2014, mikä vastaa komission asetuksen (EY) N:o 885/2006 (5) 7 artiklan 2 kohdassa tarkoitettua tilitietojen toimittamisen määräaikaa.
            
         
               (5)
            
            
               Sen vuoksi täytäntöönpanoasetusta (EU) N:o 1020/2012 olisi muutettava.
            
         
               (6)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) N:o 1020/2012 seuraavasti:
   
               1)
            
            
               Lisätään 1 a artikla seuraavasti:
               ”1 a artikla
               Poiketen siitä, mitä asetuksen (EU) N:o 807/2010 3 artiklan 1 kohdassa säädetään, vuoden 2013 jakelusuunnitelman täytäntöönpanokausi päättyy 28 päivänä helmikuuta 2014.”
            
         
               2)
            
            
               Korvataan 4 artiklan ensimmäinen kohta seuraavasti:
               ”Poiketen siitä, mitä asetuksen (EU) N:o 807/2010 9 artiklassa säädetään, vuoden 2013 jakelusuunnitelman osalta maksuhakemukset on esitettävä kunkin jäsenvaltion toimivaltaisille viranomaisille viimeistään 15 päivänä lokakuuta 2013.”
            
         
               3)
            
            
               Muutetaan 5 artikla seuraavasti:
               
                           a)
                        
                        
                           korvataan 1 kohdan b alakohta seuraavasti:
                           
                                       ”b)
                                    
                                    
                                       toteuttaneet kaikki toimenpiteet sen varmistamiseksi, että täytäntöönpano on saatettu päätökseen viimeistään 28 päivänä helmikuuta 2014.”
                                    
                                 
                     
                           b)
                        
                        
                           lisätään 5 a kohta seuraavasti:
                           ”5a.   Asetuksen (EU) N:o 807/2010 4 artiklan 4 ja 6 kohdan mukaisesti valittujen toimijoiden ja asetuksen (EY) N:o 1234/2007 27 artiklan 1 kohdassa tarkoitettujen jäsenvaltion nimeämien järjestöjen on toimitettava ennakkomaksun myöntäneelle jäsenvaltiolle seuraavat tiedot:
                           
                                       a)
                                    
                                    
                                       kustannuslaskelma, jossa perustellaan kustannuserittäin ennakoiden käyttö 15 päivään lokakuuta 2013 asti; ja
                                    
                                 
                                       b)
                                    
                                    
                                       vahvistus 15 päivänä lokakuuta 2013 käyttämättä jääneistä ennakoista kustannuserittäin.
                                    
                                 Jäsenvaltioiden on vahvistettava määräaika ensimmäisessä alakohdassa tarkoitettujen tietojen toimittamiseksi, jotta ne voidaan sisällyttää 6 kohdassa tarkoitettuun ilmoitukseen.”
                        
                     
                           c)
                        
                        
                           korvataan 6 kohta seuraavasti:
                           ”6.   Jäsenvaltioiden on viimeistään 1 päivänä helmikuuta 2014 ilmoitettava komissiolle komission asetuksen (EY) N:o 885/2006 (6) 7 artiklan 2 kohdassa tarkoitettujen tietojen kanssa niiden ennakkomaksujen kokonaismäärä, jotka on maksettu viimeistään 15 päivänä lokakuuta 2013 tämän artiklan 2 kohdan mukaisesti, joita ei ole lopullisesti hyväksytty ja jotka liittyvät toimiin, joita ei ole vielä saatettu päätökseen.
                        
                     
         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Asetuksen 1 artiklan 2 alakohtaa sovelletaan 30 päivästä syyskuuta 2013.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä joulukuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1.
   
      (2)  Euroopan parlamentin ja neuvoston asetus (EU) N:o 121/2012, annettu 15 päivänä helmikuuta 2012, neuvoston asetusten (EY) N:o 1290/2005 ja (EY) N:o 1234/2007 muuttamisesta unionin vähävaraisimmille henkilöille suunnatun elintarvikkeiden jakelun osalta (EUVL L 44, 16.2.2012, s. 1).
   
      (3)  Komission täytäntöönpanoasetus (EU) N:o 1020/2012, annettu 6 päivänä marraskuuta 2012, varainhoitovuodelle 2013 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi Euroopan unionin vähävaraisimmille henkilöille ja tietyistä asetuksen (EU) N:o 807/2010 säännöksistä poikkeamisesta (EUVL L 307, 7.11.2012, s. 62).
   
      (4)  Komission asetus (EU) N:o 807/2010, annettu 14 päivänä syyskuuta 2010, interventiovarastoista tulevien elintarvikkeiden unionin vähävaraisimpien henkilöiden hyväksi toimittamisen yksityiskohtaisista soveltamissäännöistä (EUVL L 242, 15.9.2010, s. 9).
   
      (5)  Komission asetus (EY) N:o 885/2006, annettu 21 päivänä kesäkuuta 2006, neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta (EUVL L 171, 23.6.2006, s. 90).
   
      (6)  Komission asetus (EY) N:o 885/2006, annettu 21 päivänä kesäkuuta 2006, neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta (EUVL L 171, 23.6.2006, s. 90).”